**Ministru kabineta noteikumu projekta „Grozījumi Ministru kabineta 2006. gada 4. aprīļa noteikumos Nr. 261 „Neauglības diagnosticēšanas un potenciālā dzimumšūnu donora medicīniskās izmeklēšanas kārtība”” (anotācija)**

|  |
| --- |
| I. Tiesību akta projekta izstrādes nepieciešamība  |
| 1. | Pamatojums |  Ministru kabineta noteikumu projekts “Grozījumi Ministru kabineta 2006. gada 4. aprīļa noteikumos Nr. 261 “Neauglības diagnosticēšanas un potenciālā dzimumšūnu donora medicīniskās izmeklēšanas kārtība”” (turpmāk - Projekts) izstrādāts pēc Veselības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošais regulējums (Ministru noteikumu 2006. gada 4. aprīļa noteikumu Nr. 216 “Neauglības diagnosticēšanas un potenciālā dzimumšūnu donora medicīniskās izmeklēšanas kārtība” (turpmāk – Noteikumi Nr. 261) III. nodaļa un Ministru kabineta 2013. gada 22. oktobra noteikumu Nr. 1176 „Cilvēka audu un šūnu izmantošanas kārtība" (turpmāk – Noteikumi Nr. 1176) 3.3. apakšnodaļa un 4. pielikums) nosaka kādi medicīniskie un laboratoriskie izmeklējumi ir jāveic dzimumšūnu donoriem. Tādējādi dzimumšūnu donoriem veicamie izmeklējumi ir noteikti gan Noteikumos Nr. 261, gan Noteikumos Nr. 1176 un atsevišķas to normas dublējas, piemēram, donoriem veicamās asinsanalīzes, HIV, B hepatīta un C hepatīta noteikšanas izmeklējumi. Lai nodrošinātu dzimumšūnu donoriem veicamo izmeklējumu noteikšanu vienā normatīvajā aktā, Veselības ministrija izstrādāja un Ministru kabineta 2017. gada 14. marta sēdē tika apstiprināti Ministru kabineta noteikumi Nr. 141 “Grozījumi Ministru kabineta 2013. gada 22. oktobra noteikumos Nr. 1176 “Cilvēka audu un šūnu izmantošanas kārtība”” (turpmāk – Noteikumi Nr. 141), kurā tika precizēti dzimumšūnu donoriem veicamie izmeklējumi, izvērtējot Noteikumos Nr. 261 iekļautās prasības. Minētās tiesību normas spēkā stāsies 2017. gada 29. aprīlī.Ņemot vērā minēto, lai novērstu tiesību normu dublēšanos, kā arī nodrošinātu ārstniecības iestādēm, kas veic dzimumšūnu donoru atlasi un dzimumšūnu ieguvi, nepārprotami skaidru informāciju par donoriem veicamajiem izmeklējumiem, nepieciešams veikt grozījumus Noteikumos Nr. 261 un svītrot III. sadaļu, kurā noteikti dzimumšūnu donoriem veicamie izmeklējumi, kā arī atbilstoši precizēt minēto noteikumu nosaukumu un norādi, uz kāda likuma pamata tie izdoti.Projekta mērķis ir veikt tehniskus grozījumus Noteikumos Nr. 261, ņemot vērā Noteikumos Nr. 141 noteiktās prasības izmeklējumu veikšanai dzimumšūnu donoriem. Projekta būtība – atbilstoši Projektā noteiktajam veikti redakcionāli precizējumi, svītrojot prasības izmeklējumu veikšanai dzimumšūnu donoriem.  |
|  3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertās prasības attiecas uz:1) Ārstniecības iestādēm, kas veic dzimumšūnu donoru atlasi un veselības stāvokļa izvērtēšanu;2) Dzimumšūnu donoriem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies ārstniecības iestādēm, kas veic dzimumšūnu donoru atlasi un veselības stāvokļa izvērtēšanu, jo potenciālajiem dzimumšūnu donoriem veicamie izmeklējumi būs noteikti vienā normatīvajā aktā – Noteikumos Nr.1176. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir tehnisks grozījums. Par dzimumšūnu donoriem veicamo izmeklējumu noteikšanu Noteikumos Nr.1176 sabiedrība tika informēta, veicot grozījumus Noteikumos Nr.1176 (Noteikumi Nr.141).  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru. | Projekts šo jomu neskar. |
| 3. | Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei netiks izveidotas jaunas institūcijas.  |
| 4. | Cita informācija | Nav |

*Anotācijas III, IV un V sadaļa – projekts šo jomu neskar.*

Veselības ministre Anda Čakša

Vīza: Valsts sekretārs Kārlis Ketners

Jermacāne 67876167

guna.jermacane@vm.gov.lv

Valdmane 67876097

antra.valdmane@vm.gov.lv

Jurševica 67876186

anita.jursevica@vm.gov.lv